Συζήτηση:Πρόγραμμα Καλλικράτης

message: Μία μικρή αιτιολόγηση των διορθώσεων που έκανα:
* Πρόγραμμα Καλλικράτης «δεν φέρεται ωραιοποιημένα ο νόμος», αλλά είναι η επίσημη ονομασία του.
* Δεν «επανακαθορίστηκαν τα όργανα», αλλά τα όρια. 
* Δεν επανακαθορίστηκε «ο τρόπος εκλογής και οι αρμοδιότητές των αρχόντων τους (περιφερειαρχών και δημάρχων)», αλλά των οργάνων τους. Ανάμεσα στα όργανα περιλαμβάνονται και οι περιφερειάρχες/δήμαρχοι, αλλά δεν είναι μόνο αυτοί.
* Το «κάτω από την πίεση της δεινής οικονομικής κατάστασης που περιήλθε η χώρα εξ αιτίας των οικονομικών ατασθαλιών των κυβερνήσεων της τελευταίας τεσσαρακονταετίας που είχε ως συνέπεια την επιβολή ειδικού μνημονίου από διεθνείς οικονομικούς παράγοντες στους οποίους προσέφυγε αναγκαστικά η Ελλάδα (κυβέρνηση Γ. Παπανδρέου) προ του κινδύνου νέας πτώχευσης» είναι τουλάχιστον POV στα σημεία που έχω πλαγιασμένα. Το αντικατέστησα με κάτι που μου φαίνεται πιο ουδέτερο. --Παναγιώτης Μπότσης 14:14, 10 Νοεμβρίου 2010 (UTC)

message: Το Διοικητική διαίρεση της Ελλάδας (2011) κάπου θα πρέπει να εμφανίζεται ολογράφως μέσα στο κείμενο. Η αλλαγή που έκανες Παναγιώτη το κρύβει στη φράση «στην πλήρη μορφή του». Κάπου πρέπει να φαίνεται, είναι σημαντικό. --Focal Point 20:26, 13 Νοεμβρίου 2010 (UTC)
thread_title:  Η διαίρεση 

message: Δεν ξέρω αν είναι γενικό το φαινόμενο αλλά στη λίστα συνενούμενων δήμων, στο πεδίο "Συνενωμένοι ΟΤΑ" για το Δήμο Ξηρομέρου το νούμερο θα έπρεπε να είναι 1 και όχι 3 και για το Αγρίνιο 9 και όχι 7. Τα λάθος νούμερα ήταν με την πρόταση της κυβέρνησης που τελικά δεν υλοποιήθηκε για συνένωση των (πρώην) Δήμων Μακρυνείας και Αρακύνθου με το Ξηρόμερο. Πάντως οι πληθυσμοί δείχνουν να είναι οι σωστοί (άρα έχουν παρθεί από διαφορετική τελική πηγή). Δε διορθώνω το λάθος καθώς δε γνωρίζω για τους υπόλοιπους νομούς και θα δημιουργούνταν έτσι ανακόλουθα δεδομένα.Κλειδοκράτωρ 13:56, 8 Ιανουαρίου 2011 (UTC)
thread_title:  Λίστα συνενούμενων δήμων 

message: Μπορεί μεν να γίνει συγχώνευση, αλλά θεωρώ καλύτερο να μείνει ως χωριστό άρθρο. Το Σχέδιο Καλλικράτης είναι κάτι με το οποίο έχουν ασχοληθεί οι ειδήσεις, οι πολιτικοί. Το άρθρο για τη διοικητική διαίρεση αφορά περισσότερο την ίδια τη διαίρεση και όχι το σχέδιο. --Focal Point 10:39, 29 Ιανουαρίου 2011 (UTC)
* Κατά. Η πρόταση συγχώνευσης των δύο άρθρων έχει γίνει υπό την επήρεια της λανθασμένης εντύπωσης πως πρόκειται για το ίδιο πράγμα. Όμως άλλο ο Καλλικράτης, άλλο η διοικητική διαίρεση της χώρας. Ο Καλλικράτης είναι ένας νόμος που επανακαθόρισε ριζικά (κατά τη γνώμη μου σε αρνητική κατεύθυνση, αλλά αυτό δεν είναι ζήτημα του άρθρου) το θεσμό της τοπικής αυτοδιοίκησης στην Ελλάδα. Το ότι σε αυτό το πλαίσιο αναδιέταξε τα διοικητικά όρια, είναι μία πτυχή του. Θέλεις η πιο βασική, θέλεις αυτή που έγινε αντιληπτή απ' την πρώτη στιγμή, να σου πω ναι. Θα ήταν όμως λάθος να ταυτίσουμε το νόμο με ένα από τα αποτελέσματά του.Σε αυτό το πλαίσιο, διαφωνώ κάθετα και με το ότι κάποιοι χρήστες προσέθεσαν τα κεφάλαια Αποκεντρωμένη Διοικήση (sic), Περιφέρειες και Δήμοι Καλλικράτη. Θεωρώ ότι το άρθρο ήταν μια χαρά όταν τελείωνε με τον πίνακα των βασικών διατάξεων, έχοντας ήδη και τα κατάλληλα εσωτερικά λινκ προς όλους τους όρους και θεσμούς. Ήθελες να δεις τι είναι αποκεντρωμένη διοίκηση ή περιφέρεια ή δήμος ή πώς ξανασχεδιάστηκε ο χάρτης; Πάταγες στο λινκ και σε έβγαζε στο αντίστοιχο άρθρο. Προς τι όλες αυτές οι επαναλήψεις; --Παναγιώτης Μπότσης 10:48, 29 Ιανουαρίου 2011 (UTC)
*Το σχέδιο αφορούσε σε ένα μεγάλο μέρος του την διαίρεση και μάλιστα είναι αυτή που προκάλεσε το μεγαλύτερο ενδιαφέρον και αντιδράσεις. Αν χρειάζεται να δωθεί κι άλλο βάρος και στις άλλες πτυχές, θα πω ναι, χρειάζεται. Εδώ όμως έχουμε χιλιάδες σελίδες από δήμους, κοινότητες κλπ. που συνδέουν/παραπέμπουν σε αυτό το άρθρο για αυτή την κύρια πτυχή και μόνο. Και στο μεν και στο δε άρθρο εκ των πραγμάτων πρέπει να γραφούν τα ίδια πράγματα. Στο σχέδιο αναγκαστικά πρέπει να έχουμε τι προέκυψε από αυτό και στην διαίρεση από που προέκυψε αυτή. Εκ των πραγμάτων τα ίδια. --geraki Talk 11:13, 29 Ιανουαρίου 2011 (UTC)
thread_title: Πρόταση συγχώνευσης

message: Η εικόνα που δείχνει την διοικητική διαίρεση σύμφωνα με τον Καλλικράτη  δεν είναι σωστή, καθώς λανθασμένα απεικονίζει 8 δήμους στον νομό Σερρών. Διόρθωσα τον χάρτη  και τον αντικατέστησα στο λήμμα αλλά η αλλαγή μου αναιρέθηκε από τον @BILL1. Ελπίζω να γίνεται να προβούμε σε αλλαγή καθώς η συγκεκριμένη εικόνα έχει αναπαραχθεί σε πολλαπλά λήμματα, τόσο ελληνικά όσο και διεθνή. Megas.kazamias (συζήτηση) 15:31, 4 Απριλίου 2023 (UTC) Megas.kazamias (συζήτηση) 15:31, 4 Απριλίου 2023 (UTC)
thread_title:  Λάθος στην διοικητική διαίρεση